CELEX: 62019CN0233
Language: hr
Date: 2019-03-18 00:00:00
Title: predmet C-233/19: Zahtjev za prethodnu odluku koji je 18. ožujka 2019. uputio cour du travail de Liège (Belgija) — B. protiv Centre public d'action sociale de Liège (CPAS)

13.5.2019   
            
            
               HR
            
            
               Službeni list Europske unije
            
            
               C 164/40
            
         
      Zahtjev za prethodnu odluku koji je 18. ožujka 2019. uputio cour du travail de Liège (Belgija) — B. protiv Centre public d'action sociale de Liège (CPAS)
      (predmet C-233/19)
      (2019/C 164/42)
      Jezik postupka: francuski
      
         Sud koji je uputio zahtjev
      
      Cour du travail de Liège
      
         Stranke glavnog postupka
      
      
         Žaliteljica: B.
      
         Druga stranka u postupku: Centre public d'action sociale de Liège (CPAS)
      
         Prethodno pitanje
      
      Treba li članke 5. i 13. Direktive 2008/115/EZ Europskog parlamenta i Vijeća od 16. prosinca 2008. o zajedničkim standardima i postupcima država članica za vraćanje državljana trećih zemalja s nezakonitim boravkom (1), u vezi s člankom 19. stavkom 2. i člankom 47. Povelje Europske unije o temeljnim pravima, te članak 14. stavak 1. točku (b) te direktive, u vezi s presudom C-562/13 koju je 18. prosinca 2014. donijelo veliko vijeće Suda Europske unije, tumačiti na način da se njima priznaje suspenzivan učinak pravnom lijeku protiv odluke kojom se državljaninu treće zemlje koji boluje od teške bolesti nalaže napuštanje državnog područja države članice kada podnositelj pravnog lijeka tvrdi da bi ga izvršenje te odluke moglo izložiti ozbiljnoj opasnosti od teškog i nepovratnog pogoršanja njegova zdravstvenog stanja,
      
                  —
               
               
                  a da pritom nije potrebno razmotriti pravni lijek jer je sâmo njegovo podnošenje dovoljno da se odgodi izvršenje odluke kojom se nalaže napuštanje državnog područja,
               
            
                  —
               
               
                  ili je potrebno provesti ograničen nadzor u vezi s postojanjem prigovora koji je moguće braniti odnosno nepostojanjem razloga nedopuštenosti ili očite neosnovanosti pravnog lijeka pred Conseilem du contentieux des étrangers [(Vijeće za sporove u vezi sa strancima)],
               
            
                  —
               
               
                  ili pak radni sudovi trebaju provesti puni i potpuni nadzor kako bi se utvrdilo bi li izvršenje te odluke uistinu moglo izložiti podnositelja pravnog lijeka ozbiljnoj opasnosti od teškog i nepovratnog pogoršanja njegova zdravstvenog stanja?
               
            
         (1)  SL 2008., L 348, str. 98. (SL, posebno izdanje na hrvatskom jeziku, poglavlje 19., svezak 8., str. 188.)